《答弘农故吏民诗》
魏晋·孙楚

昔我先侯。
迈德垂化。
康哉之咏。
实由良佐。
惟余忝辱。
弗克负荷。
每历贵邦。
仰瞻泰华。
追慕先轨。
感想哀嗟。
诜诜臣故。
爰及羣士。
皓首老成。
率彼邑里。
阐崇高义。
长幼以齿。

作者简介：（?—293）西晋太原中都人，字子荆。才藻艳拔，年四十余始参镇东军事，迁著作郎。参石苞骠骑军事。恃才傲物，遂构嫌隙，致湮废积年。后扶风王司马骏与楚旧好，起为参军。官终冯翊太守。